उनकी अंत्येष्टि कहाँ हुई, इस बात को अंग्रेज सरकार ने गुप्त रखा । भारत सरकार के अनुरोध पर 19 जुलाई, 1974 को ऊधम सिंह के अवशेष इंग्लैंड से भारत लाए गए । उन्हें उनके गाँव सुनाम ले जाया गया । उसके बाद हरिद्वार में गंगा में प्रवाहित कर दिया गया । इस तरह उनके जीवन की कहानी समाप्त हो गई । देश की आजादी के लिए जिस तरह का बलिदान ऊधमसिंह ने दिया, वह संसार में एक आदर्श है । यह देश हमेशा अपने इस वीर सपूत का ऋणी रहेगा, जिसने केवल देश की आजादी के लिए जन्म लिया था । ऐसे महान देशभक्त, भारत माता के सपूत का नाम हमेशा अमर रहेगा । तब तक अमर रहेगा जब तक यह आकाश रहेगा, चाँद-सितारे रहेंगे, यह धरती रहेगी ।